Hittek a mesében: a gyõri kézihõsök meghódították a világot
A címvédõ Gyõri Audi ETO KC hatalmas csatában 25-24-re gyõzte le az orosz Rosztov-Don csapatát a nõi kézilabda Bajnokok Ligája final four vasárnapi döntõjében a Papp László Budapest Sportarénában, ezzel sorozatban harmadszor, összességében ötödször ért fel a csúcsra. Mindez úgy hangzik, mintha a világ legtermészetesebb dolga lenne, pedig a magyar klub kõkeményen megoldozott azért, hogy ismét valami hihetetlen csodával ajándékozza meg a szurkolóit. A gyõri hõsök örömkönnyekkel a szemükben nyilatkoztak a helyszínen a találkozót követõen, majd jöhetett az ünneplés Kollányi Zsuzsi, Lotfi Begi és Majka Valahonnan címû számára.
Az ETO vasárnap nyolcadik alkalommal játszott döntõt a nõi kézilabda Bajnokok Ligájában, ebbõl pedig immár ötször (2013, 2014, 2017, 2018, 2019) nyert aranyérmet. Az újabb sikerig azonban hosszú út vezetett. A BL-ben csak a Ferencváros elleni két meccsen játszott döntetlent a Gyõr, a többi találkozóját megnyerte. A remek sorozata tavaly januárban kezdõdött, azóta a BL-ben klubrekordot jelentõ 25 veretlen meccse volt az ETO-nak. A hihetetlen teljesítmény pedig az elmúlt napokban csúcsosodott ki, a budapesti final fourban.

Gyõrben már az elmúlt két hétben a BL-re koncentrálhattak, a csapat átlövõje, Tomori Zsuzsanna még az elõdöntõt követõen beszélt arról, hogy mennyit dolgoztak azért, hogy így tudjon dominálni az ETO. Ám ne rohanjunk ennyire elõre, érdemes a pénteki nappal kezdeni, ugyanis akkor volt jelenése a budapesti Esernyõs Galériában a négy final fourba jutott csapat játékosainak. Már azon az eseményen lehetett látni a gyõri lányokon, na meg hallani is a nyilatkozatokból, hogy bizony az ETO 2019-ben is BL-t akar nyerni. 

Nem vagyok álszent vagy álszerény. Nagyképûnek is ritkán neveznek, de a tényekrõl beszélni kell. Nekünk van talán a legnagyobb esélyünk a végsõ sikerre. 

Már csak azért is, mert hazai pályán játszunk, címvédõk is vagyunk, na meg azért is, mert nagyszerû szériát produkáltunk ebben az évben" – mondta a pénteki sajtóeseményen Danyi Gábor, az ETO edzõje. Azóta tudjuk, a tények beigazolódtak. A magyar együttes csapatkapitánya, Görbicz Anita akkor egyébként úgy nyilatkozott, hogy nem lehet megszokni a final four hangulatát, mindig egy csodát jelent számukra. Mit is lehet erre mondani, reméljük, hogy még jó pár alkalommal átélhetjük a vasárnap estét.

A pénteki kötelezõ megjelenést követõen csak egyet kellett a szurkolóknak, újságíróknak, és ami a legfontosabb, a gyõri kéziseknek is aludniuk ahhoz, hogy elérkezzen a négyes döntõ elsõ, szombati napja, amikor is az ETO a norvég Vipers Kristiansand ellen léphetett pályára az elõdöntõben. Már a mérkõzés elõtt is lehetett érezni, itt tényleg valami fantasztikus készül. 

A Papp László Budapest Sportaréna elõtt kígyóztak a sorok – franciák, oroszok, norvégok, na és persze a magyarok –, akik gyönyörû napsütésben kézilabdással játékokkal, kiváló programokkal, illetve finom magyar ételekkel és italokkal ütötték el az idõt a találkozót megelõzõen.  Klubhovatartozástól függetlenül együtt, és talán ami még ennél is fontosabb, jókedvûen. Ha már másért nem is, Magyarország és a magyar sport számára is kiváló reklám volt ez a kéziünnep. És akkor még nem is beszéltünk Anastacia kiváló produkciójáról, ami a final fourt vezette fel. 

A találkozó végeredményét pedig már mindenki ismeri, Görbiczék gáláztak a Vipers ellen (31-22), a találkozót követõen pedig egyöntetû volt a vélemény, hogy mindegy, ki lesz az ellenfél – ekkor még hátravolt a Metz-Rosztov-Don meccs, végül az orosz együttes jutott a fináléba –, el kell hódítani az újabb trófeát. Mielõtt még elérkeznék a legfontosabb naphoz, hatalmas hiba lenne nem beszélni a gyõri szurkolókról, akik már ekkor leírhatatlan hangulatot teremtettek.  A döntõ atmoszférájára pedig tényleg nehéz szavakat találni,  minimum bakancslistás eseménynek kell lennie azoknak, akik még nem élték át.

„Ambros Martín jól ismeri a csapatot, de nem annyira, hogy megakadályozzon minket az újabb BL-sikerben. Persze nem lesz olyan könnyû ez a meccs,  mint a Vipers elleni volt, de nyerni fogunk. Annyit megígérhetek, hogy mi is mindent megteszünk majd a lelátón – mondta a döntõ elõtt egy gyõri szurkoló, aki mindenben kiváló jósnak bizonyult.

Az eddigi magyar érdekeltségû BEK-, illetve BL-döntõk

1965: HG Köbenhavn (dán)-Bp. Spartacus 21-16 (elsõ mérkõzés: 14-6, visszavágó: 7-10)
1971: Szpartak Kijev (szovjet)-Ferencvárosi TC 11-9
1978: TSC Berlin (NDK-beli)-Vasas SC 19-14
1979: Szpartak Kijev-Vasas SC 27-26 (13-17 és 14-9)
1982: Vasas SC-Radnicki Beograd (jugoszláv) 50-43 (29-19 és 21-24)
1993: Hypo NÖ (osztrák)-Vasas SC 40-25 (17-14 és 23-11)
1994: Hypo NÖ-Vasas SC 45-39 (20-18 és 25-21)
1999: Dunaferr SE-Krim Ljubljana (szlovén) 51-49 (25-23 és 26-26)
2002: Kometal Szkopje (macedón)-Ferencváros 51-49 (25-27 és 26-22)
2009: Viborg (dán)-Gyõri ETO KC 50-49 (24-26 és 26-23)
2012: Buducnost Podgorica (montenegrói)-Gyõr 54-54 (27-29 és 27-25)
2013: Gyõr-Larvik (norvég) 47-43 (24-21 és 23-22)
2014: Gyõr-Buducnost Podgorica 27-21
2016: CSM Bucuresti (román)-Gyõr 29-26, hétméteresekkel
2017: Gyõr-Vardar Szkopje (macedón) 31-30, hosszabbítás után
2018: Gyõr-Vardar Szkopje 27-26, hosszabbítás után
2019: Gyõr - Rosztov-Don (orosz) 25-24

A finálét ugyanis ismét megnyerte a Gyõr, csak ezúttal az ellenfél volt más, mint ez elmúlt években: a macedón Vardar Szkopjét a Rosztov-Don váltotta, a lényeg viszont nem változott semmit. A hatalmas csata, na meg a drámai végjáték után újra nagy ünneplésbe kezdhettek a gyõri játékosok, akiknek leírhatatlan volt az örömük a BL-diadalt követõen. 

Ambros Martin ezúttal nem ünnepelhetett – tavaly még a Gyõrrel megnyerte a Bajnokok Ligáját –, idén a Rosztov edzõjeként meg kellett elégednie az ezüstéremmel.

„Nem minden a gyõzelem. Fejben nagyon együtt volt ma az együttes, remekül játszottunk az elsõ félidõben, és nagy hátrányból felállva támadhattunk a gyõzelemért. Nagyon büszke vagyok a csapatomra, sikeresnek értékelem a szezont. Lépésrõl lépésre haladunk, a következõ szezonban szeretnék visszatérni és megnyerni az aranyat" – árulta el a korábbi gyõri sikeredzõ.

A gyõri csapat az elsõ nemzetközi trófeáját nyerte magyar vezetõedzõ irányításával.  Danyi Gábor kifejtette, rendkívül furcsa érzés volt számára, hogy az ellenfelet Ambros Martín irányította, akit becsül és tisztel, hiszen hat évig a segítõjeként dolgozott. A spanyol edzõ irányításával a Gyõr a négy BL-siker mellett a bajnokságot és a Magyar Kupát egyaránt ötször nyerte meg 2012-tõl tavaly nyárig.

"Minden meccsen a saját stílusunkban, a saját taktikánk szerint akarunk játszani. Így volt ez most is, és bár ellenfelünk jól kezdett, nekünk volt válaszlépésünk" - nyilatkozta Danyi. 

Az év csapatába is bekerült Stine Oftedal három gólt szerzett a döntõben, na és persze sokkal boldogabban is értékelt.

„A mérkõzés elején nehezen találtuk meg az oroszok játékának az ellenszerét. A Rosztov belsõ posztokon játszó védõi magasak és nagy darabok, jól lefedték a kapu elõtti részt, idõ kellett, amíg megtaláltuk a legjobb megoldásokat. Az tavalyi gyõzelem drámai körülmények között született. 

"Két piros lapot is kaptunk, mégis meg tudtuk nyerni az aranyat" – nyilatkozta boldogan a klasszis kézilabdázó.

A Gyõri Audi ETO KC csapatkapitánya, Görbicz Anita elmondta, nagyon boldogok most, biztos volt benne végig a meccsen, hogy meglesz az újabb BL-siker.

„Fantasztikus érzés volt újra megnyerni a Bajnokok Ligáját, ugyanolyan jó, mint az elsõt. Az, hogy már az ötödik BL-trófeámat sikerült megnyerni, az azért nem semmi szerintem. Nehéz ezekben a pillanatokban értékelni a meccset. Hatvan percig küzdöttünk, meg sem fordult a fejünkben az elsõ 15 perc után, hogy akár baj is lehet. Fantasztikus volt a közönség, a hangulat, itt ma csak nyerhettünk. Nem lehet ilyen szurkolók elõtt nem nyerni. Kiváló a csapategység, szerintem ez közrejátszik az ilyen egy góllal megnyert találkozókban. Hiszek abban, hogy ha a másikért küzdünk, akkor az ki fog jönni. Kijött, de egyébként is jobb csapat vagyunk, mint a Rosztov."

Görbicz felidézte, hogy a sok ezüstérem után, amikor megtört a jég és megnyerték a Magyar Kupát, majd a bajnokságot is, akkor már minden évnek úgy ment neki, hogy csak nyerhet. 

„Minden nap úgy kelek fel, hogy jobb akarok lenni"  – tette hozzá a világklasszis játékos, aki a korábbi edzõjérõl is ejtett pár szót.

„Persze furcsa volt, hogy a másik oldalon ott volt Ambros Martín, de összességében ugyanolyan ellene is játszani, mint bármelyik másik edzõ ellen. Nem foglalkoztunk ezzel, az volt a lényeg, hogy nyerjünk. Most megyek, elõször lepihenek az öltözõben, utána jöhet a hatalmas buli" – zárta a szavait Görbicz Anita. Az ünneplés pedig már az öltözõben elkezdõdött. 

Kiss Éva, a gyõriek kapusa, a tavalyi döntõ hõse, idén csak epizódszerepet kapott a fináléban. 

Nagyon nagy megtiszteltetés ennek a csapatnak már a tagjának is lenni,  és egy ilyen gyõzelmi sorozatban tevõlegesen részt venni. Nincs megállás, szeretnénk ezt a zsinórban megszerzett három gyõzelmet jövõre négyre növelni" – mondta a magyar válogatott kapus.

A döntõben három gólig jutott Bódi Bernadett nagyon boldog volt, mint elmondta, egy percig sem érezte azt, hogy a Rosztov örülhet majd a végén.

„Hihetetlenül boldogok vagyunk, felejthetetlen élmény, hogy idén is megnyertük a BL-t. Nem volt egyszerû, mert Ambros Martín nagyon jól ismer minket, a személyiségünket, így jobban fel tudott készülni belõlünk. Jobb csapatok vagyunk, hosszabb volt a kispadunk,  nem éreztem azt, hogy a Rosztov ma le tud minket gyõzni. Fásultabban kezdtük a meccset, de a védekezésünk és a kapusteljesítményünk is feljavult, ez pedig önbizalmat adott. Tudtunk könnyû gólokat is lõni lerohanásokból, ráadásul a szélen többször is megtaláltak minket a csapattársak. Bár mindent megtett a Rosztov a végén, a félidei négygólos elõny után nagy meglepetés lett volna, ha a Rosztov fordítani tud. Szerencsére nem sikerült, így most jöhet a buli. A csapattársaim iszonyatosan jó emberek, nemcsak a pályán, hanem azon kívül is. Megérdemeljük ezt a sikert" – mondta az ETO magyar válogatott szélsõje.

A BL-gyõztes csapat névsora

Afentáler Sára, Eduarda Amorim, Bódi Bernadett, Kari Brattset, Fodor Csenge, Görbicz Anita, Kari Aalvik Grimsbö, Cornelia Nycke Groot, Anne Mette Hansen, Kiss Éva, Jana Knedliková, Veronica Kristiansen, Kürthi Laura, Amandine Leynaud, Nora Mörk, Stine Oftedal, Pál Tamara, Crina Pintea, Puhalák Szidónia, Tomori Zsuzsanna, Varga Emõke, vezetõedzõ: Danyi Gábor

A BL gólkirálynõje Linn Jörum Sulland lett, a bronzérmes norvég Vipers Kristiansand jobbátlövõje 89 gólt dobott az idény során.  A négyes döntõ legértékesebb játékosának (MVP) a gyõri Kari Aalvik Grimsbõt választották.  A norvég kapus 38 százalékos hatékonysággal védett a fináléban, a legfontosabb hárítását az utolsó másodpercben Lois Abbingh lövésénél mutatta be.

"Nem az a fontos, ki véd éppen, a lényeg, hogy jó legyen a kapusteljesítmény. Ezúttal is mindent megtettem, hogy segítsem a csapatot. Egy BL-döntõ mindig különleges és nehéz, de amikor javult a védekezésünk, sikerült fordítanunk" - nyilatkozta a norvég kapus. 

Nycke Grootot a meccs második félidejében azonnali piros lappal büntették a játékvezetõk.

„Vissza kell néznem majd az esetet, mert nem éreztem olyan súlyosnak a szabálytalanságot. Valóban odaütöttem Kuznyecova kezére, de szerintem az arcomon látszott a meglepettség, amikor a videózás után a játékvezetõk végleg kiküldtek. De ez most már semmit nem számít, a fontos az, hogy a csapat ma is nagyot küzdött, és sikerült megnyerni a BL-t. Hihetetlenül boldog vagyok"  – mondta a holland klasszis.

Eduarda Amorim volt a Gyõr legeredményesebb játékosa a hét góljával, de a három kétperces büntetése miatt az utolsó percekben már nem lehetett a pályán.

„A legfontosabb az, hogy megvan az arany. Egy nagyon kemény találkozó volt  egy nagyon erõs ellenféllel ellen, amelyet az edzõjük is remekül felkészített. Egy biztos, ma este az egész csapat elmegy szórakozni" – mondta a brazil játékos, aki azt is elárulta, még közel sincs vége a pályafutásának.

„32 éves vagyok, még egy olimpián szeretnék játszani, addig biztosan nem fejezem be a pályafutásomat" – tette hozzá Amorim.

Nora Mörk szerint bár nem volt olyan drámai ez a döntõ, mint a tavalyi, nagyon boldog. 

„Fantasztikus érzés volt újra BL-t nyerni. Nehéz összehasonlítani a tavalyi sikert a mostanival.  Egyrészt más volt az ellenfél, illetve bár a Rosztov ellen is drámai lett a mérkõzés vége, a Vardar ellen hosszabbítás után nyertünk. A mostani finálét jobban kontroláltuk, a vége sikerült izgalmasra" – mondta a norvég játékos, aki búcsúzik a Gyõrtõl, a következõ szezontól Romániában, a CSM Bukarest csapatában folytatja pályafutását.

„Gyönyörû éveket töltöttem Gyõrben. De nem szomorkodom, mivel új kihívások várnak rám az új csapatomban. Mindig örömmel fogok Gyõrbe visszatérni" – tette hozzá Mörk.

Az elõdöntõ hõse, Amandine Leynaud ezúttal nem tudott annyira jól védeni, mint a Vipers ellen, de így is sokat tett hozzá a Gyõr sikeréhez.

„Nagyon boldog vagyok, hogy megnyertük a Bajnokok Ligáját. Fantasztikus volt a final four hangulata, hatalmas sikert értünk el. Nem igazán lehet összehasonlítani a tavalyi, vagy éppen az azelõtti döntõt és a mostanit, mert akkor mindkétszer vesztettem a Vardar Skopje játékosaként, most viszont megnyertem a BL-t. Nagy volt a csata a pályán, de ma egyértelmûen mi voltunk a jobbak. Mindent megnyertünk, így nem is mondhatok mást, mint hogy nagyon jó érzés a Gyõr játékosának lenni" – árulta el a francia kapus.

Az ETO tehát sorozatban harmadszor nyerte meg a Bajnokok Ligáját,  triplázni a BEK/BL történetében pedig eddig két csapat tudott: az osztrák Hypo (1992-1995) és az akkor még szovjet Szpartak Kijev (1970-73 és 1985-88.) A magyar csapatnál pedig gondolnak, gondoltak a jövõre is az átigazolásoknál, így biztosak lehetünk benne, hogy a Gyõr 2020-ban is eséllyel szállhat harcba a BL-trófeáért, sorozatban negyedszer. Most viszont az ünneplésé a fõszerep, amelyet maradéktalanul ki kell élvezni. Az ETO hétfõn 18 órától a Dunakapu térre várja szurkolóit az újabb BL-gyõzelem közös megünneplésére. Szép volt, gyõri lányok!